ב"ה, אדר התשע"ו
מפרשי המשנה

רמב"ם, ההקדמה לפירוש המשנה

ואחר כן ראיתי לחבר במשנה חיבור שיש צורך גדול אליו על העניין שאבאר בסוף דברי זה. ואשר קראני לחבר זה החיבור הוא: אשר ראיתי התלמוד שהוא עושה במשנה דבר שאי אפשר להשיגו בסברא לעולם: שהוא מביא עקרים, ויאמר כי זו המשנה העידה על עניין כך וכך; או שזאת המשנה חסרה מלים, ותיקון דבריה ראוי להיות כך; או שזאת המשנה היא לפלוני ודעתו כך. ועוד: שהוא מוסיף במיליה ומחסר מהן ויגלה טעמיה. 
וראיתי כשיהיה עשוי זה החיבור על העניין אשר אבאר על כל המשנה, יהיו בו ארבע תועליות גדולות: 
האחת: שאנו מלמדים פירוש המשנה על נכון ובאור מליה. שאילו שאלת לגדול שבגאונים בעד פרוש הלכה מן המשנה, לא יכול לומר בה דבר, אלא אם ידע על פה תלמוד ההלכה ההיא. או יאמר לך: אראה מה שיש בה מן הדברים בתלמוד. ואין ביכולת אדם לדעת על פי כל התלמוד, וכל שכן בהיות הלכה אחת מן המשנה מפורשת בארבעה עלים וחמישה. כי יבוא דבר על דבר, וטענות וקושיות ותשובות, עד שלא ידע לבחור הברור מפרוש המשנה ההיא אלא אדם בקי בעיון. 
והנה מה יעשה בהלכה אחת כי לא ישלם פירושה ופסק הדין בה אלא משתי מסכתות, או משלוש? 
והתועלת השנית: הם הפסקים: שאומר לך בפירוש כל הלכה על דעת מי נפסקה ההלכה. 
והתועלת השלישית: להיות כמבוא לכל המתחיל בעיון החכמה. ויקבץ לו ממנו דרך בדיקת הדיבור וביאורו, ויהיה אז כמי שכלל בדעתו כל התלמוד, ויהיה לו לעזר גדול בכל התלמוד. 
והתועלת הרביעית: שיהיה למזכרת למי שקרא וידע; ויהיה כל מה שקרא ניצב בין עיניו תמיד, ותהיה משנתו ותלמודו סדורה על פיו. 
וכאשר ציירתי לנפשי העניינים האלה - נערתי חוצני לחבר אשר יזמתי לעשות. 
וענייני בזה החבור, פירוש המשנה כמו שפירש התלמוד. ואני בוחר הפרושים האמיתיים, ומרחיק הפירושים אשר נראה שהם נדחים בתלמוד. ואגלה העילות והטעמים אשר בשבילם נפלה המחלוקת בין החולקים בקצת המחלוקות, ועל דעת מי ההלכה, כפי אשר יתבאר בתלמוד. ואשמור בכל זה לקצר במילות, כדי שלא ישתבש לקורא. שאין פירושנו לבונן האבנים, אלא לבונן מי שיש לו לב להבין. 

וראיתי שיהיה סדור חבורי על המנהג שנהגו כל המפרשים. והוא, שאכתוב דברי המשנה עד סוף ההלכה; אחר כן אדבר על פרוש ההלכה ההיא, כפי אשר יעדנו וערכנו. ואחר כן אקח ההלכה השניה כמו כן עד סוף המשנה. וכל הלכה שתהיה ידועה ומבוארת, אכתבנה ולא נצטרך לדבר בה. 
ודע שכל מקום שחולקים בית שמאי ובית הלל - הלכה כבית הלל; אלא בדברים ידועים שהלכה כבית שמאי. ובהלכות ההן בלבד אומר לך כשאפרשן: הלכה כבית שמאי.
 וכן כל משנה סתם שאין מחלוקת בה - תהיה ההלכה כפי שהיא אומרת, אלא פעם אחת בין רבים; ובאותן ההלכות הזרות אומר לך: שזה "הסתם" נדחה ואינה "הלכה". 
אבל שאר המחלוקות לא נצריכך בהם להרבות מחשבה, אבל מיד אומר לך הלכה על דעת מי היא, ואפילו יהיו יחיד ורבים, אומר לך: הלכה כרבים. והאל יורנו לנוכח האמת, וירחיקנו מהפכו בעזרתו, אל רם ונשא
משנה, כת"י קויפמן, תענית, פ"ד


משנה מסכת תענית פרק ד – נוסח הדפוסים
משנה ב
...כהנים ולוים עולים לירושלם וישראל שבאותו משמר מתכנסין לעריהן וקוראין במעשה בראשית: 
משנה ג
ואנשי המעמד היו מתענין ארבעה ימים בשבוע מיום שני ועד יום חמישי ולא היו מתענין ערב שבת מפני כבוד השבת ולא באחד בשבת כדי שלא יצאו ממנוחה ועונג ליגיעה ותענית וימותו ביום הראשון בראשית ויהי רקיע בשני יהי רקיע ויקוו המים בשלישי יקוו המים ויהי מאורות ברביעי יהי מאורות וישרצו המים...
מתוך פירוש המשניות לרמב"ם שם

[image: image1.png]"y’

-

’L’W ﬂl&‘:‘s&: n:v,wm;ﬁ wwelum mw}é-aﬁ }

(14
e,

<a

”yarL}:rmp,b -V"&‘-’)Urp' '723 .J)g,‘):a oo o pedor 95
, wé o?JJfJ *741 U(zbﬂ»lv (A1 94 ‘Jc.yab 731?Jy (y'a,pp(o

) YE 1 &iy/e
R AT
AL el

J)”FJLJ(%'JM: mt/l;sm_y eq;ﬁbwmm jgﬁ;ﬁ%

‘u <
wydx faJy(ux;m(yl' Jé, a3 apf ﬁ}w!,wﬁ- 2

/‘

§ E 3 %édaé,:w 9 ety p Qym.b&a.@vamg};gm 3 mmvﬁbl"é"” oarrdaly  omprw e O
; »é‘ w;znﬁmxboﬁ@ﬂpwﬂbnmomiﬂw ”‘"IQ} ‘ ff wegs dmnm Liyms cun) L ymaxy s epms vy (A
S ST bl o fibsioge m [RE=MAAOL, Iy 1" | Jm'édbﬁp o )t)vJJvJ oy g 0 1) 18y 03}
‘:': §Jﬁu - g‘?’é 20 A ﬁM : nw‘j‘l:ﬂ!;ta W | { W” @ourr @Wﬂ 3.)3 IS P23 YY) 28N
et ir e ‘“;:: | R oy
A5 , s ), i . 73 B e s i el Al 3018 o cto g aves
E\: g‘ﬁ”ﬁ&l‘l@;ﬁ whisbadss alsm e é;‘:a.bp»-ﬁ opprdrn /, : fwﬁw U’i’[’ﬂ? ey 90 e sl 3 5D
;’; §’f~ &;mu?mwﬁﬁ J‘:ﬂf;—’zgﬁs})( 2D {m.!;"ib ] i wﬁ'lcp_b} ‘Sjllbj),ﬁﬂ oy [}l‘)”ﬂ OMQJV’)"P'J;’ ‘Jﬂl elpy).”
Eys ﬁd ) 39pim el ,,g,-,‘. _,’, o ;;m DI ”’”w R | Feor Swion @Sy o 1o s I o hiaby caely Mo
§§g ";JJ,V 9981 JIK K ,f;‘l”{‘ _,dp /‘V‘ » ﬁ)’[w ‘-1 r“:t . ._ ‘ Mﬂ'})ﬁw;’”lﬁ?‘ﬂ’ﬂ)w >4 1) Pl ﬂUﬁ(JQ}")”"
2 b _i‘,w PRSI 1 DUy S ‘"’" L %; ynoisai sz soyiox wforwv(mo;moaﬂ
: 5 1 ,‘fm : mﬂﬁ%ﬁﬁﬂ” owpaspnly j it L) g (30 Sy o Ay o »sz S
73T Ui : ‘ g x| Yib KRN i 0 A ) 1A
%'g:g & )g:: ;:‘:Jﬁw,tj oo “W—I( Wﬁﬁ}oﬂ'bﬁﬂ’f’éﬂm drmsd j m me ) }0ds xapay S ﬁ,ré 4r091) o'yjop(.:tﬁ m
T"g F-atunr qu”z é;;‘zjﬁwm 7 3»$24237 WCJ«”"(‘ i tw&: 158 nag(g(y/)ov jb,q}y AV I DI
e .3 Om‘”-(’.’.b & hye 'Ddfa"vw 7] fﬂfﬂ : ;*7';0) %’;’ ,:M.’ vy }‘0]}3}0.’757) ﬂw}”éfmdﬂjzﬁpf

(’?‘ﬂwﬂz‘in?;apéa P PNNBY WJM!’M’J /dwvé/ ,
(=ropls, sy Ny sl amaybopddmn ) sy sesm oo
v ¥ D150
/ (P FTS 2930 da % cvwwwfd;mmr «.éa»ﬁﬁdﬁfﬂ-ﬂﬂ‘ Wnd;iﬁ;;?;ijﬁj};(ﬁw :
R —Jzéﬂﬁmy(m—- p-;z:ls (Jﬁfﬁpamiwoﬂww‘% ¥ ! ‘@W mlj;; INopIOZY,
=R aid Eaimliinpd s nﬁwo(u:u‘%ﬂ/‘nf@mrfh [ M

imasly sy 1o s sl s pz emp oms ©

Jjﬂ*ﬁ?" s

1+ eltia crpa PIVPY ALY P PYBYNU P O3 4 ralues 3] "‘*""’Wﬁv an

. ?’J;:‘»u ow:j:w &2 afuwwmm 20 wﬂwmmw't"‘)’/" Y CALR g1ty q- o 139,4,.” )l
H O DIN Y LT e . - e 5o ‘\f ' o

: YL L LS 1 ip BT ,4.”;_,‘-.1 Ay } - o e PRI

°Whmm;m ngvnm 813 ODD Y338
! . - ?f"" o wwmmm mypd 1O 31 350920
g ‘ A "" ""ﬁ ’5'§WP°I‘I»'°“&J.J 07’.2& ?);J,wpf/o}d”_b; (;o/;

* PR (o W( i (&mﬁfvmjmmﬁmﬂmaﬂvi” ans

3 ’ﬁ‘?}ﬂvbﬂvm 2T LR EY . e
L #q), wy 4 1{ L }1:_9) v ﬁo _P U‘U‘ ﬁm)ﬁ,u,ﬁ".y |
o [AADONibem apats s Lot S0 2 o ,avmﬂg

‘ JEFap ﬂﬁz&ﬂ:mﬁmﬁm vor2s e | %
E ”W{mﬂa wmmurl: mb,ar s f%dwz 3 > a1 em 10105 i ‘:m:ﬁ#nbﬂﬂ”‘"f”w" M“"W
o ¢ g g o Lol fon IRL e s sap e Mﬂ}:’d’ﬁ"f”#’”’”“’?“ )
X - ‘/i__ by . N | "R | Wy o
© Tlie Jewis ional and Univérsity Library

o

bo20m s

By

S pamy w

=AKRe /1”?H.Fjﬁ DELY T

37.% M

’-

-
.





מפרשים נוספים:

חלקיים:

רב האי גאון, רב סעדיה גאון, ר"ש משאנץ, ר"י בן מלכיצדק 

מלאים:

ר"ע מברטנורה, תוספות יו"ט, מלאכת שלמה, תפארת ישראל

אלבק , קהתי, משנה סדורה
מתוך הספר 'לנטוע שמים' – שיחות עם ר' דוד פוקס

כיצד נראה לימוד תורה שבעל פה, אחרי מותו של משה?

העובדה שהקשר הישיר עם הקדוש ברוך הוא נפסק, מחייבת להתעמק בכתוב. ממילא, הלימוד הופך להיות הרבה יותר דינמי, חי, יצירתי, וגם – עשיר במחלוקות ובאפשרויות פרשניות שונות. הרי כשרב אחד מצטט מקור מסויים, רב אחר יצטט מקור אחר שממנו משמע אחרת.

התורה כתובה בלי פיסוק, בלי ניקוד, ולכאורה, שאלתי פעם, למה שלא ננקד את התורה? בעיפרון, לא בדיו, אבל נקל על עצמנו בקריאת התורה בדייקנות יתירה... 

התורה כתובה כי היא הבסיס. חוקרי הביולוגיה, להבדיל, יכולים לתת הצעות שונות איך להסביר תופעות בטבע אבל הטבע הוא טבע. הקב"ה נתן לנו את התורה שבכתב, שהיא הנחת היסוד, הטבע של התורה, אבל הפרשנות – היא ביד חכמי התורה שבעל פה. 

כשאנו מתקדמים אל ימי התנאים והאמוראים – הדברים מתחוורים. בשו"ת הרמב"ם יש תשובות רבות שמיועדות לחכמי לוניל, המקשים על פסיקותיו ב'יד החזקה'. לפחות בשני מקרים שאני זוכר מבוססת הקושיה שלהם על מסקנת סוגיה הפוכה לדבריו (למשל תשובות שג, שלג). הרמב"ם עונה להם שאכן כדבריהם, מסקנת הסוגיה שהם מציינים היא כזו, אבל יש מקור אחר, סוגיה אחרת, שממנה משמע הפוך, ואז הוא מנסה לשכנע למה שאב את הכרעתו מסוגיה זו ולא מזו.

הש"ס מלא בזה, וכל לומד תוספות מכיר את סגנון הקושיה המציב סוגיה אחת (ומסקנותיה) מול סוגיה אחרת. לטעמי, זה לא דבר מקרי. ביום שמת משה, הפך לימוד התורה לעיסוק חי יצירתי ומחדש, וחיבורי התורה שבעל פה הגדולים – המשנה והגמרא, עודם משמרים את הבסיס הזה, את התצורה ה'לא חתוכה' של התורה, כמו שמביא הירושלמי בסנהדרין (פ"ג ה"ד) בשם רבי ינאי: 

אילו ניתנה התורה חתוכה לא הייתה לרגל עמידה. מה טעם? וידבר ה' אל משה: אמר לפניו: ריבונו של עולם הודיעני היאך היא ההלכה? אמר לו:  אחרי רבים להטות. רבו המזכין זכו רבו המחייבין חייבו, כדי שתהא התורה נדרשת מ"ט פנים טמא ומ"ט פנים טהור מיניין ודגל"ו. וכן הוא אומר [תהילים יב ז] אמרות ה' אמרות טהורות כסף צרוף בעליל לארץ מזוקק שבעתים ואומר [שיר השירים א ד] מישרים אהבוך'.

המצב הזה מאפשר לימוד, דיון פתוח, חשיבה, מעורבות של הלומד. כך מזקקים את התורה שבעתיים, דווקא בארץ. כך מבטאים את האהבה, כך מראים פנים של אמת בתורה, כל אחד מאיר צד אחר.

אתה באמת חושב שהתורה נכתבה כך בכוונה?

כך אני מרגיש, אינני יודע תשובה אחרת. ללא ההסבר הזה, הדברים קשים עוד יותר. הרי לפעמים כשלומדים משנה, יש תחושה שהדברים כתובים בצורה לא מספיק מדויקת, בצעירותי היו קוראים לזה 'שלימזלית'. וכי רבי יהודה הנשיא לא יכול היה לכתוב בצורה יותר בהירה? יותר מהודקת? הרי אני ואתה היינו יכולים לכתוב טוב יותר, שלא לדבר על כך שהיינו יכולים לסדר את המשניות בצורה הרבה יותר הגיונית... זה לא יכול להיות. לי אין הסבר אחר. אני מאמין שרבי יהודה הנשיא לא היה 'קוטל קנים באגם', לא היה שלימזל, ולא היה 'לא מדוייק'. אני חש שהוא ובית דינו עשו זאת בכוונה, על מנת לשמר את הלימוד של ה'תורה שבעל פה', גם אחרי כתיבתה.

... אנחנו מכירים את המשנה כ'תורה שבעל פה'. בהקדמתו למשנה תורה כתב הרמב"ם שרבי יהודה הנשיא "ראה שתלמידים מתמעטין והולכין, והצרות מתחדשות ובאות, ומלכות רומי פושטת בעולם ומתגברת, וישראל מתגלגלין והולכין לקצוות, חיבר חיבור אחד להיות ביד כולם, כדי שילמדוהו במהרה, ולא יישכח". והיו צריכים להפר את הצו המופיע בגמרא בגיטין 'דברים שבעל פה אי אתה רשאי לאומרן בכתב', משום שנאמר 'עת לעשות לה' הפרו תורתך', ועל כן כתבו את המשנה.

אבל, על אף שכתבו אותה, השתדלו רבי יהודה הנשיא ובית דינו לכתוב אותה באופן שישמר את ה'בעל פה' שלה. בצורה שלא תהיה חד משמעית. כתיבה שמחייבת את הלומד להשוות, להקשות, למצוא סתירות ולפרש, להתאים ולהנגיד. דומה הדבר לחייל שהותר לו לעשות דברים מסוימים בשבת (כמובן, איני מדבר על פיקוח נפש), והוא עושה זאת בשינוי. לפעמים צריך לעשות משהו, אבל השינוי מזכיר לנו שעדיין שבת, ויותר מכך, הוא מנכיח את העובדה שהמלאכה נעשית באופן לא שלם, ואולי אפשר לומר שהמלאכה השלמה לא נעשית בכלל. באופן דומה, כתיבת המשנה בצורה משונה שכזו משמרת את העובדה שהיא לא לגמרי כתובה, משהו מהרוח החיה והמדוברת שלה, עדיין נוכח, ומחייב את כל הלומדים בעתיד לנסות ולהיפגש אתה.
מבוא ללימוד נשמת המשנה, עיון הלכה בראי האגדה - הרב יעקב נגן

את המשנה גיבש רבי יהודה הנשיא בארץ ישראל לפני כאלף ושמונה מאות שנה. בששת סדריה ובשישים ושלוש המסכתות שלה ישנן מסורות בשם חכמי ישראל למן סוף תקופת בית שני ועד סוף המאה השנייה לספירה. המשנה היא "עמוד הברזל" (ויקרא רבה כא) של התורה שבעל פה, והתלמוד הוא במידה רבה פרשנות ופיתוח שלה.

גופה של המשנה הוא ההלכה, אולם בספר זה אנסה להתחקות על נשמתה החבויה. ברצוני לחשוף כמה מהרעיונות העומדים ביסוד ההלכות במשנה, ובמידת האפשר לעמוד על המשמעויות הקיומיות שלהם. ההתבוננות בפרטי הלכה חושפת יסודות חשובים הנוגעים לנוכחות האל בעולם, לזיקה בין הלכה לחיים, למערכות היחסים שבין אבות לבנים ובין איש לאישה, לצדק חברתי, לבית המקדש, לארץ ישראל ועוד.

התנאי הראשון לגילוי נשמת המשנה הוא יחס מתאים של הלומד. אדם מצליח לגלות רק כאשר הוא מחפש. לעתים קרובות לימוד המשנה נחשב רק שלב הכנה ללימוד התלמוד או אמצעי לרכוש ידיעות כלליות בתורה שבעל פה. מי שילמד כך אמנם יוכל לממש את שני היעדים החשובים האלה אך נשמת המשנה תמשיך להיות נסתרת ממנו. לעומת זאת, מי שניגש למשנה מתוך ידיעה שזהו ספר חשוב בפני עצמו ומתוך הכרה שלהלכות השלכות בתחום הרוחני – יחפש וימצא.

הספר הזה שואף להציג קשר ממשי בין הרעיונות להלכות בשני אופנים עיקריים: הראשון באמצעות הניסיון לחשוף את כוונתם המקורית של חכמי המשנה בהלכות שהם מוסרים, והשני באמצעות ניתוח ההשלכות העולות מהמשנה. אדגים שני סוגי פרשנות אלו:

בירור הכוונה המקורית

הרב ד"ר אברהם וולפיש במחקריו על עריכתה הספרותית של המשנה ייסד שיטה חדשה ללימוד המשנה. וולפיש הוכיח שעורכי המשנה השתמשו במודע בכלים ספרותיים כגון "חתימה כעין פתיחה" ומשחקי לשון. עוד הוא הראה שהעיצוב הספרותי שימש כלי ביד העורכים לבטא משמעויות רעיוניות, ומכאן שחקר המבנה הספרותי של המשנה חושף ממילא את עמדתם המודעת של עורכי המשנה כלפי ההלכות המופיעות בה.

נזכיר כמה מן הכלים הספרותיים הללו:

משחק לשון – בחירתה של המשנה לנקוט מינוח דו-משמעי מאפשרת למובן הסמוי לרמוז על משמעות נוספת. כך למשל המשנה בראש השנה מספרת על אב ובן שבאו להעיד על החודש: "וקבלו הכוהנים אותו ואת בנו". המשמעות הגלויה של "אותו ואת בנו" היא שהכוהנים קיבלו את האב והבן יחדיו כדי להעיד כזוג. אבל המשפט "אותו ואת בנו" מרמז על משמעות נוספת, שלילית. הוא רומז לביקורת על התנהגותם של הכוהנים, "אותו ואת בנו" הוא שמו של אחד האיסורים שבתורה, "וְשׁוֹר אוֹ שֶׂה אֹתוֹ וְאֶת בְּנוֹ לֹא תִשְׁחֲטוּ בְּיוֹם אֶחָד" (ויקרא כב, כח).

זיקה אינטרטקסטואלית – פעמים רבות אנו מוצאים במקרא שצירופי מילים החוזרים על עצמם בסיפורים שונים נועדו להקביל בין הסיפורים. גם במשנה ישנן הקבלות – לעתים הקבלות בין שתי מסכתות, ולעתים, כפי שנראה בפרקים הבאים, יוצרים זיקה בין המשנה ובין המקרא. השפעתו של המקרא על עיצוב המשנה אינה רק משום שהתורה שבכתב היא התשתית של התורה שבעל פה, אלא גם משום שהתנ"ך הוא הספר המרכזי שהיה ידוע לחכמי המשנה וללומדיה ולפיכך נשאבו ממנו פעמים רבות מוטיבים, רעיונות ואסוציאציות. השראת המקרא אפוא נוכחת במשנה לא רק בציטוטים הישירים ובעיקרי המצוות; ברקע עיצובן של חלק מהמשניות עומדות דמויות מקראיות כאליהו הנביא, דוד ושלמה והרעיה והדוד שבשיר השירים. עיצוב זה רומז על המשמעויות הנוספות שרצו חכמים לכלול במשנה.

מבנה – מבנה של משנה או של פרק משמש כלי ליצירת הקבלות בין יסודות שונים, ובכוחו לבטא קשר רעיוני. לדוגמה, הפרק הראשון והפרק השלישי של מסכת סנהדרין עוסקים בדיינים ואילו הפרק השני בדיני מלכים. בכך יצר עורך המשנה זיקה בין השופט למלך, שני מנהיגים הנושאים בשררה על הציבור. דוגמה נוספת נוכל לראות בפרק הראשון של מסכת קידושין. לפרק שני נושאים – קניינים ומצוות. העובדה שכל אחד מהנושאים מתייחס לעשרה פרטים מרמזת על הקשרים בין שני התחומים.

דרך נוספת לעמוד על כוונת חכמים עצמם, דרך הרווחת גם בעולם הישיבות, היא במתן תשומת הלב לשיטתיות בגישתו של החכם הדובר. לדוגמה, אמירותיו של רבי עקיבא בנושא קדושת הקשר בין איש לאישה ובנושא חשיבותה של האהבה ביניהם יכולות להסביר מדוע לשיטתו מותר להתגרש כאשר נפגם החן בין בני הזוג.

השלכות ההלכות

במשנה, יותר מבתלמוד ובמדרשי הלכה, רוב ההלכות העוסקות בנושא כלשהו מרוכזות במקום אחד. כך היא מקילה על הלומד להתבונן בהלכות כמכלול ולנתח את משמעויותיהן. לדוגמה, הפרק האחרון של מסכת ברכות מביא רשימה ארוכה של מצבים שהאדם מחויב בהם לברך את הקב"ה – כל אחת מהברכות מבטאת הכרה בתפקידו של הקב"ה באותו אירוע, ולכן ניתוח של הברכות כולן מאיר על שאלת מקומו של הקב"ה בעולם באופן כללי. בדומה לכך, ניתוח של פרטי הלכות פאה במשנה מגלה את התפיסה כי "פאה" אינה מתנה הניתנת לעני אלא זכותו הממשית בשדה, בדומה לזכויותיו של בעל השדה עצמו. הבנות אלו מתאפשרות מכיוון שהמשנה היא ספר הלכה קדום והיא קרובה יותר לשלבי הגיבוש של יסודות ההלכה, שלב שבו המגע בין ההלכה לרעיונות העומדים ביסודותיה היה ברור יותר מבתקופות אחרות.

במקומות אחדים בספר אחרוג מהעקרונות שתיארתי עד כה ואגע בנקודות אישיות יותר, דוגמת העיון במסכת יומא שאספר בו שני סיפורים כואבים על החיים ועל המוות. אני מרשה לעצמי לעשות כן היות ומטרתי היא להאהיב את המשנה על עם ישראל ולגלות את העושר שבה כפי שהוא מתבטא במגוון הדרכים האפשריות לפרשנותה.

שמו של הספר

שם הספר, "נשמת המשנה", לקוח מדבריו של ה'מגיד מישרים', אותו כוח רוחני שהתגלה לרבי יוסף קארו מחבר ה"שולחן ערוך". המגיד הזדהה כ"נשמת המשנה" ובין היתר תלה את הופעתו לפני רבי יוסף בזכות לימוד המשניות:

אני אני המשנה המדברת בפיך אני נשמתא דמשנה, דאנא ומשנתא ואנת מתיחדין כחדא, לכן אהדרותך יהא תדיר למשניותי ולא תפריד מחשבתך אפי' רגעא חדא. 

התחלתי לגרוס משניות וקריתי ה' פרקים ובעודי קורא במשניות קול דודי דופק בתוך פי מנגן מאליו והתחיל ואמר ה' עמך בכל אשר תלך... רק כי תדבק בי וביראתי ובתורתי ובמשניותי תמיד... בזכות השיתא סדרי משנה שאתה יודע על פה ובזכות אותם הענויים והסגופים שעשית... הסכימו בישיבה של מעלה שאחזור לדבר עמך כבראשונה. 

תפילתי שמתוך אהבה למשנה ודביקה בה נזכה לדבק את לבנו ואת נשמתנו בשורש המשנה – ריבונו של עולם.
יחידת פתיחה

משנה א
ערבי פסחים סמוך למנחה 

לא יאכל אדם עד שתחשך 

ואפילו עני שבישראל לא יאכל עד שיסב 

ולא יפחתו לו מארבע כוסות של יין 

ואפילו מן התמחוי: 
משנה ב
מזגו לו כוס ראשון 

בית שמאי אומרים מברך על היום ואח"כ מברך על היין 

ובית הלל אומרים מברך על היין ואחר כך מברך על היום: 
.....
יחידת סיום

משנה ז
מזגו לו כוס שלישי 

מברך על מזונו 

רביעי גומר עליו את ההלל 

ואומר עליו ברכת השיר 

בין הכוסות הללו אם רוצה לשתות ישתה 

בין שלישי לרביעי לא ישתה: 
משנה ח
ואין מפטירין אחר הפסח אפיקומן 

ישנו מקצתן יאכלו כולן לא יאכלו 

ר' יוסי אומר נתנמנמו יאכלו נרדמו לא יאכלו: 
משנה ט
הפסח אחר חצות מטמא את הידים 

הפגול והנותר מטמאין את הידים 

בירך ברכת הפסח פטר את של זבח 

בירך את של זבח לא פטר את של פסח 

דברי רבי ישמעאל 

ר' עקיבא אומר לא זו פוטרת זו 

ולא זו פוטרת זו:

משנה ג
הביאו לפניו 

מטבל בחזרת עד שמגיע לפרפרת הפת 

הביאו לפניו מצה וחזרת וחרוסת ושני תבשילין 

אף על פי שאין חרוסת מצוה 
רבי אליעזר בר צדוק אומר מצוה 

ובמקדש היו מביאים לפניו גופו של פסח: 
משנה ד
מזגו לו כוס שני 

וכאן הבן שואל אביו 

ואם אין דעת בבן אביו מלמדו 
מה נשתנה הלילה הזה מכל הלילות 

שבכל הלילות אנו אוכלין חמץ ומצה 

הלילה הזה כולו מצה 

שבכל הלילות אנו אוכלין שאר ירקות 

הלילה הזה מרור שבכל הלילות 

אנו אוכלין בשר צלי שלוק ומבושל 

הלילה הזה כולו צלי 

שבכל הלילות אנו מטבילין פעם אחת 

הלילה הזה שתי פעמים 

ולפי דעתו של בן אביו מלמדו 
מתחיל בגנות ומסיים בשבח 

ודורש מארמי אובד אבי עד שיגמור כל הפרשה כולה: 
משנה ה
רבן גמליאל היה אומר 

כל שלא אמר שלשה דברים אלו בפסח לא יצא ידי חובתו 
ואלו הן פסח מצה ומרור 

פסח על שום שפסח המקום על בתי אבותינו במצרים 

מצה על שום שנגאלו אבותינו במצרים 

מרור על שום שמררו המצריים את חיי אבותינו במצרים 

בכל דור ודור חייב אדם לראות את עצמו כאילו הוא יצא ממצרים שנאמר (שמות יג) והגדת לבנך ביום ההוא לאמר בעבור זה עשה ה' לי בצאתי ממצרים 

לפיכך אנחנו חייבין להודות להלל לשבח לפאר לרומם להדר לברך לעלה ולקלס למי שעשה לאבותינו ולנו את כל הניסים האלו הוציאנו מעבדות לחירות מיגון לשמחה ומאבל ליום טוב ומאפילה לאור גדול ומשעבוד לגאולה ונאמר לפניו הללויה: 

משנה ו
עד היכן הוא אומר 

בית שמאי אומרים עד אם הבנים שמחה 

ובית הלל אומרים עד חלמיש למעינו מים וחותם בגאולה 

רבי טרפון אומר אשר גאלנו וגאל את אבותינו ממצרים ולא היה חותם 

רבי עקיבא אומר כן ה' אלוהינו ואלוהי אבותינו יגיענו למועדים ולרגלים אחרים הבאים לקראתינו לשלום שמחים בבנין עירך וששים בעבודתך ונאכל שם מן הזבחים ומן הפסחים כו' עד ברוך אתה ה' גאל ישראל: 
